PÁLYÁZATI FELHÍVÁS

Telki község Önkormányzata a 61/2022. (V.02.) önkormányzati határozata alapján Telki, Község önkormányzata a nemzeti vagyonról szóló 2011. évi CXCVI tv., valamint Telki Község Önkormányzata Képviselő-testületének az Önkormányzat tulajdonáról és az önkormányzati vagyonnal való gazdálkodás egyes szabályairól szóló 24/2011. (XI. 02.) önkormányzati rendelete alapján pályázatot hirdet az alábbi ingatlan értékesítésére:

**Telki belterület 1458 hrsz-ú ingatlan: Szajkó utca 34 szám**

A vagyontárgy adatai, műszaki állapota:

Ingatlan: Telki Szajkó utca 34 szám, Hrsz: 1458 hrsz.

Tulajdoni hányad: 1/1

Területe: 7568 m2

Megnevezése:„ kivett” beépítetlen terület

Közművesítettsége: nincs

Övezeti előírások: K-Kfr ( Kutatás-fejlesztés és rekreáció területe )

Részletes előírások az alábbi linkről letölthető:

https://www.telki.hu/docs/hivatal/szabalyozasi\_tervek/HAT%C3%81LYOS%20H%C3%89SZ%202020.07.30\_5\_2016.(XII.

13.).pdf

Terhei: Szerződéssel alapított, a Magyar Labdarúgó Szövetséget megillető elővásárlási jog, és a nemzeti vagyonról szóló 2011. évi CXCVI. törvény alapján a Magyar Államot megillető elővásárlási jog.

A legkisebb ajánlati ár: 250.000.000- Ft + Áfa

A pályázatra jelentkezés hely és módja:

Az ingatlan megvásárlására vonatkozó ajánlatokat (az ajánlott vételár mértékének, s megfizetése időpontjának, valamint módjának megjelölésével, valamint az ajánlatot tevő elérhetőségének megjelölésével) lezárt borítékban kell benyújtani a Telki Polgármesteri Hivatal Titkárságára ( 2089 Telki, Petőfi u. 1. ) legkésőbb **2022. június 15. napja 12.00** óráig. A borítékon fel kell tüntetni: ***„Pályázat Telki 1458 hrsz-ú önkormányzati ingatlan értékesítésére”***

Az értékesítésre kerülő ingatlanokkal kapcsolatosan felvilágosítás kérhető:

dr. Lack Mónika jegyző ( Tel: 30/22-66-229 )

Az ingatlan megtekintésének időpontja: **2022. május 24. napján 10 órakor**

A pályázati biztosíték mértéke, megfizetésének módja és határideje:

A pályázaton azon ajánlattevő vehet részt, aki a pályázati biztosítékot befizette.A pályázati biztosíték mértéke a kikiáltási ár 10%-a (25.000.000,- Ft + Áfa) A biztosítékot a pályázati benyújtásával egyidejűleg kell megfizetni a Telki Község Önkormányzat OTP Bank Nyrt-nél vezetett 11742348-15441881 számú számlájára történő átutalással, mely a végleges adásvételi szerződésben foglalóként kerül minősítésre.

A pályázatok bontásának helye és időpontja:

A pályázatok bontására **2022. június 15-én ( csütörtökön ) 12.00 órakor** a Telki Polgármesteri Hivatal hivatalos helyiségében ( 2089 Telki, Petőfi u.1. ) kerül sor. Az ajánlatok bontása nyilvános, amelyre a pályázókat a kiíró ezúton meghívja.

A pályázatok elbírálásának szempontja:

A képviselő-testület az összességében legkedvezőbb ajánlatot tevőt hirdeti ki nyertesként azzal, hogy a nyertes ajánlatnak el kell érnie a kikiállítási árat.

Az ingatlan a kikiáltási ár alatt nem kerülhet értékesítésre.

Amennyiben a pályázatok között a legmagasabb vételárat több pályázó is azonos összegben megajánlotta, annyiban a pályáztatás az ingatlan vételárára vonatkozó licitálással folytatódik pályázati tárgyalás keretében. A pályázati tárgyalás időpontja a pályázatok bontására megjelölt időpont. A licit érvényes, ha a pályázati tárgyaláson – amely több azonos összegű ajánlat esetében kerül megtartásra - legalább egy, korábban érvényes ajánlatot tevő pályázó a legmagasabb összegű, megajánlott vételárat a licitlépcső összegével meghaladó vételárat megajánlja. A licitlépcső 100.000,- Ft, a licitálást addig kell folytatni, amig a licitálók érvényes ajánlatot tesznek.

Ha az ajánlattevő pályázó a pályázati tárgyaláson nem jelenik meg, azonban az általa megajánlott vételár eléri az ingatlan kikiáltási árát, az ajánlata ebben az esetben is érvényes.

A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.

A pályázat elbírálására Telki község Önkormányzat képviselő-testületének az ajánlattételi kötöttség időtartamán belül – 90 nap – tartandó rendes ülésén kerül sor.

A pályázaton résztvevőket levélben, vagy telefonon értesítjük a pályázat eredményéről.

Pályázati feltételek:

* Az ajánlat benyújtásához szükséges Adatlap és nyilatkozatok letölthetőek az alábbi linken,
* Az ajánlatnak tartalmaznia kell a pályázó adatait, a megajánlott vételárat, a fizetési feltételeket, valamint a pályázó azon nyilatkozatát, hogy a pályázati felhívásban foglalt feltételeket elfogadja.
* A pályázó a benyújtott ajánlatához a benyújtástól számított 90napig kötve van (ajánlati kötöttség).
* A biztosíték összegét a pályázó elveszti, amennyiben ajánlatát az ajánlati kötöttség időtartama alatt visszavonta, vagy a szerződés megkötése neki felróható, vagy az ő érdekkörében felmerült más okból hiúsult meg.
* Az Önkormányzat a nyertes ajánlatban szereplő pályázóval köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.
* A pályázatok bontását követően az ajánlat módosítására nincs lehetőség – kivéve a pályázati tárgyalás során az érvényes ajánlatot tevő pályázók részéről történő licitálást.
* Az értékesítésre kerülő ingatlan tekintetében a nemzeti vagyonról szóló 2011. évi CXCVI. törvény értelmében a Magyar Államot minden más jogosultat megelőző, elővásárlási jog illeti meg, illetve a Magyar Labdarúgó Szövetséget szerződéssel alapított elővásárlási jog illeti meg.

A pályázó a pályázatának benyújtásával tudomásul veszi, hogy amennyiben a Magyar Állam, vagy a Magyar Labdarúgó Szövetség élni kíván elővásárlási jogával, az adásvételi szerződés az elővásárlásra jogosult és Telki Község Önkormányzata között jön létre, az adásvételi szerződés kizárólag abban az esetben hatályos a nyertes pályázó és Telki Község Önkormányzata között, amennyiben az elővásárlási jog gyakorlója nemleges nyilatkozatot tesz, vagy a 35 napos nyilatkozattételi határidő eredménytelen telik el.

* az eljárásból ki kell zárni azt a pályázót, aki ellen csőd, vagy felszámolási eljárás van folyamatban, valamint akinek a Telki község Önkormányzatával szemben fennálló tartozása áll fenn
* a nemzeti vagyonról szóló 2011. évi CXCVI. törvény 13. § (2) bekezdése értelmében az önkormányzat az ingatlan tulajdonjogát csak természetes személynek, vagy a hivatkozott törvény 3. § (1) bekezdés 1. pontja szerinti átlátható szervezetre ruházhatja át. Jogi személy pályázó esetén a pályázathoz csatolni szükséges a szervet átláthatóságára vonatkozó nyilatkozatot;
* A nyertes pályázóval az ajánlati kötöttség időtartamán belül az önkormányzat adásvételi szerződést köt. A vételár az ingatlan adásvételi szerződés megkötését követő 5 munkanapon belül esedékes. Amennyiben a vételár kiegyenlítése banki kölcsön igénybevételével történik, úgy kérjük annak tényét az ajánlatban feltüntetni. Ez utóbbi esetben – a banki kölcsönre tekintettel – a vételár a szerződéskötéstől számított 90napon belül esedékes.Az önkormányzat a pályázattal érintett ingatlan tulajdonjogát a teljes vételár kifizetéséig fenntartja, csak ezt követően kerülhet sor a pályázó, mint vevő tulajdonjogának bejegyzésére.
* Az adásvételi szerződés, s a tulajdon megszerzésével kapcsolatos valamennyi költség a vevőt terheli. Az adásvételi szerződést a pályáztató megbízásábólaStubenvoll Ügyvédi Iroda készíti el és jár el a tulajdonjog-változás bejegyzése során a Földhivatalnál. A pályázó vállalja, hogy az ügyvédi iroda részére 200.000,- + Áfa ügyvédi munkadíjat, valamint 6.600.- Ft ingatlannyilvántartási díjat megfizet az adásvételi szerződés megkötésével egyidejűleg. • A pályázó a benyújtott ajánlatához a benyújtási határidő lejártától számítottan 90 nap.

A pályázat részeként benyújtandó dokumentumok:

* Adatlap
* 30 napnál nem régebbi cégkivonat
* A társaság cégjegyzésére jogosult képviselő aláírási címpéldányát
* A pályázó ajánlata, amely nem lehet kevesebb, mint a pályázatban megjelölt kikiáltási ár
* Igazolás köztartozás mentességről, illetve arról, hogy az önkormányzattal szemben nincs fennálló tartozása
* Jogi személy pályázó esetén a szervezet átláthatóságára vonatkozó nyilatkozat;
* A pályázó nyilatkozata a pályázati feltételek elfogadásáról
* A pályázó nyilatkozata az ajánlati kötöttség elfogadásáról
* A pályázati biztosíték megfizetését igazoló pénzintézeti bizonylat másolata
* A pályázó nyilatkozata, hogy a személyes adatai kezeléséhez a pályázat elbírálásához szükséges mértékben hozzájárul